Tervetuloa ohjelmaan -Sanaa naisilta. Minä olen Eijariitta Hurri.
Tänään aiheena on "Koettelemusten koulussa".
Jumalalla on hyvät ajatukset sinua kohtaan.
Jeremia: "Minä tunnen ajatukseni, jotka minulla on teitä kohtaan: -
rauhan ei turmion ajatukset; minä annan teille tulevaisuuden ja toivon".
Hän ei hylkää eikä jätä missään tilanteessa.
Meillä saattaa olla vääristynyt kuva elämästä, -
että aina tulisi olla menestystä ja siunausta, -
iloa, onnea ja terveyttä, mutta niin elämä ei kuitenkaan ole.
Olenko sitten huono uskovainen, tai rankaiseeko Jumala jostakin, -
kun niitä koettelemuksia tulee.
Hebrealaiskirje sanoo tällä tavalla:
"Älä pidä halpana Herran kuritusta, älä menetä toivoasi, kun hän nuhtelee,
sillä jota Herra rakastaa, sitä hän kurittaa; -
ja Hän ruoskii jokaista lasta, jonka Hän ottaa huomaansa".
Room: "Kaikki yhdessä vaikuttaa niiden parhaaksi, -
jotka Jumalaa rakastavat, jotka Hänen aivoituksensa mukaan ovat kutsutut".
Apt:ssa: "Monen ahdistuksen kautta me menemme taivasten valtakuntaan".
Jeesus itse sanoo: "Maailmassa teillä on ahdistus, -
mutta olkaa turvallisella mielellä, minä olen voittanut maailman".
Mistä koettelemukset sitten johtuvat?
Jotkut niistä ovat itse aiheutettuja.
Me osaamme aivan itse sotkea oman elämämme, -
jos me ostamme sellaista, mihin meillä ei ole varaa.
Täällä sanotaan, Joh. kirjeissä, tämän maailman houkutuksista:
seksin palvontaa, ostovimmaa, jonka kohteena on kaikki, -
mikä silmää miellyttää.
Rikkaudesta ja vaikutusvallasta ylpeileminen eivät ole Jumalasta.
Jos toimin lakia vastaan, sillä on aina omat seurauksensa.
Jos syön väärin, sillä on vaikutuksia terveyteeni.
Jos juon, sillä on myös vaikutuksia terveyteen, -
ei ainoastaan omaan, vaan myös lähimmäisten hyvinvointiin.
Jos kohtelen muita töykeästi, silläkin on oma vaikutuksensa.
Jos kadehdin toisen elämää, toisen varallisuutta, -
tai sitä, miten Jumala toista käyttää, -
minulle tulee sellainen napiseva mieli.
Tulee katkeruutta omaan elämään.
Se tekee paljon häiriötä.
Sielunvihollinen tuo monenlaisia kiusauksia elämäämme.
Usein se alkaa ajatuksesta: -
Esimerkiksi: "Ei nyt ennätä rukoilla, on niin paljon tekemistä.
Kun toteutat sitä monta kertaa, että ei nyt ennätä, -
siitä tulee sinulle tapa.
Kun se tapa alkaa toistumaan, siitä tulee sinulle luonne, -
tulee välinpitämättömyys; ei nyt tarvitse, ehtii myöhemminkin.
Usein on niin, että aikaa ei tule myöhemmin.
Siitä tulee meille itsellemme vahinkoa.
Ajatukset ovat kuin päämme päällä lentävät linnut, -
mutta kaikenlaisten lintujen ei kannata antaa tehdä pesää sinne.
Sielunvihollinen houkuttelee meitä ostamaan, mitä emme tarvitse.
Kiusaus on vasta sitten synti, kun lankeamme siihen.
Kaikkia meitä valitettavasti täällä maanpäällä kiusataan.
Se on ihmisenä olemista tässä langenneessa maailmassa.
Se ei ole heikkouden merkki, vaan näin se vain tapahtuu.
Jeesustakin kiusattiin, mutta Hän vastasi sanalla ja voitti.
Sielunvihollinen haluaa kääntää meitä pois uskosta, -
vääristellä sanaa, tuoda pelkoa tulevaisuudesta; -
miten pärjätään, mitä maailmassa tapahtuu.
Epäuskoa, voiko Jumala auttaa, miten asiat menevät.
Se tuo syyllisyyttä, teimme oikein tai väärin.
Se haluaa tehdä meidät heikoksi ja voimattomaksi.
Jumalakin sallii elämäämme kouluja, mutta hän toimii rakkaudesta käsin.
Jumala haluaa kasvattaa meitä Kristuksen kaltaisuuteen -
siitä syystä, että elämässämme on monenlaista ylpeyttä, kovuutta, -
itsekkyyttä, asenteita, jotka eivät edusta Kristuksen mielenlaatua.
Uskoa ei voi koetella hyvänä päivänä, vaan testiin täytyy itse joutua.
On niin, että joudumme kulkemaan joskus syvien vesien läpi -
ja tulen läpi, mutta ne eivät meitä vahingoita.
Aivan niin kuin täällä sanotaan, Pietarin kirjeessä:
"Sen tähden te riemuitsette, vaikka te nyt, jos tarpeellista, -
vähän aikaa kärsitte murhetta moninaisissa kiusauksissa,
että teidän uskonne kestäväisyys koetuksissa -
havaittaisiin kallisarvoisemmaksi, kuin katoava kulta, -
joka kuitenkin tulessa koetellaan -
ja koituisi kiitokseksi, ylistykseksi ja kunniaksi Jeesuksen ilmestyessä".
Jumala laittaa ympärillemme ihmisiä, joita meidän on vaikea rakastaa.
Sananlaskuissa sanotaan: "Rauta rautaa hioo ja ihminen toista hioo".
Jumala voi sallia meidän elämäämme olosuhteita, -
joista emme voi hypätä pois, vaan olemme siinä kaiken aikaa.
Se voi olla oma tai puolison sairastuminen.
Se voi olla työttömyyttä. Se voi olla vakavia perheongelmia.
Monet tragediat eivät kysy lupaa tullessaan.
Siihen minä voin vaikuttaa, miten niihin suhtaudun.
Jäänkö inhimillisen voiman varaan, vai nostanko katseeni ylös -
ja uskon, että apu tulee minulle ylhäältä, vaikka en tiedä, miten.
Meidän mahdottomuutemme ovat Jumalan mahdollisuuksia.
Rakastava Jumala sallii vain sen, minkä me kestämme.
Ei Hän kiusaa meitä yli voimiemme.
Kun ihminen ei halua kasvaa aikuiseksi, -
hän helposti syyttää olosuhteita, toista ihmistä tai Jumalaa.
Minäkin aikoinani syytin puolisoani -
ja vaadin, että sinun tulee muuttua, sinä et ymmärrä minua.
En ymmärtänyt, että yksi sormi osoitti kyllä puolisoani, -
yksi sormi osoitti ylös, niin että Jumala kuuli, -
mutta kolme sormea osoitti minuun päin.
Kun vilpittömästi ja palavasti rukoilin, Jumala vastasi minulle: -
"Se olet sinä, jonka tulee muuttua".
Loukkaannuin Jumalalle, että en minä sitä pyytänyt enkä kysynyt.
Rukoilin uudelleen ja sama vastaus: "Sinun tulee muuttua".
Meni aikaa ennen kuin taivuin Jumalan käden alle.
Niinhän se osoittautui, että minun tuli muuttua.
Johtaako koettelemus hyödylliseen vaikutukseen, -
vai katkeroidunko?
Pakenenko, vai käyn läpi?
Ei ole ollenkaan yksioikoista, että käymme läpi.
Monesti ole kuullut sanottavan, että kyllä Herra hoitaa.
Kyllä Herra hoitaa oman osansa, mutta meillekin jää oma osamme.
Kun myrsky nousee, älä hätäänny.
Kun lampaat olivat pimeässä laaksossa, -
ne eivät pelänneet, koska paimen oli heidän vierellään.
Jeesus on sinun vierelläsi, eikä sinun tarvi pelätä.
Kun olemme koettelemuksissa, olemme hyvin aitoja ja rehellisiä.
Silloin olemme lähellä Jumalaa, -
koska etsimme Häneltä apua ja ratkaisuja.
Kiitollinen asenne nostaa meitä ylöspäin.
Paavali ja Silas vankilassa ylistivät Jumalaa ja kahleet kirposivat.
On näinkin, että jotkut olosuhteet eivät muutukaan, -
mutta silloin onkin näin, että me muutumme.
Silloin Jumala saa kasvattaa meitä lapsiaan aikuisuuteen -
ja vastuullisuuteen ja kypsäksi kristityksi.
Luonteemme tulee kasvaa ja monien särmien tulee hioutua.
Koetusten ajossa meitä taotaan ja kuumuudessa epäpuhtaudet sulavat.
Joskus voin kokea pettymystä, kun vuoret eivät tasoittuneet, -
mutta anteeksianto avaa Jumalan mahdollisuuksille kanavan -
ja myöskin omaan vapautumiseen.
Meidän tulee antaa anteeksi kaikille, -
ketkä ovat matkaamme hankaloittaneet.
Koetusten aikoina luottamuksemme Jumalaan kasvaa.
Uskomme kasvaa ja ymmärryksemme toisia ihmisiä kohtaan kasvaa.
Kärsimykset pitävät meidät jollain tavalla oikean kokoisina, -
toisten ihmisten parissa ja Jumalan edessä.
Sanotaan, että sateenkaari on kauneimmillaan myrskyn jälkeen.
Tekstitys: Tarja Korkeamäki